ANUNCIO

O Concello Pleno celebrado o día  25 de setembro de 2017 adoptou o seguinte acordo:

“3.- MODIFICACIÓN REGULAMENTO CONSELLO ESCOLAR MUNICIPAL.

Primeiro.- Aprobar inicialmente a Modificación do Regulamento do Consello Escolar
Municipal no referido aos artigos 6 e 21 que quedan redactados como segue e o cambio do número do 11 ao 24 que se deben recoller cun número menos:

Artigo 6
De non acadarse o quórum establecido, procederíase a unha nova convocatoria nun prazo máximo de 7 días, e a súa constitución rexerase polo establecido no artigo 8 deste Regulamento.

Artigo 21. Punto f:
f) No caso de producirse algunha vacante, deberá ser cuberta nun prazo máximo de dous meses, sen ter en conta os meses de xullo e agosto por non haber actividade escolar. O novo membro será polo tempo que resta completar o mandato e será elixido polo proceso establecido no artigo que establece o Decreto 44/1988.

Diminuír unha unidade na orde dos artigos dende o 11 ata o 24:
Onde di:
Artigo 11
Debe dicir:
Artigo 10
e así consecutivamente ata o final (último artigo, artigo 24)

Segundo.- Someter a modificación do regulamento a información pública e audiencia dos interesados, con publicación no Boletín Oficial da Provincia, na páxina web e no taboleiro de anuncios do Concello, polo prazo de trinta días para que podan presentar reclamacións ou suxerencias, que serán resoltas pola Corporación. De non presentarse reclamacións ou suxerencias no mencionado prazo, se considerará aprobada definitivamente sen necesidade de acordo expreso polo Pleno”.

Ponteceso, 3 de outubro de 2017
O alcalde

Xosé Lois García Carballido